b'\n_START_ARTICLE_\nBESM\n_START_SECTION_\nBESM-6\n_START_PARAGRAPH_\nBESM-6 tapo pa\xc4\x8dia \xc5\xbeinomiausia ir svarbiausia ESM, sukurta Rusijos moksl\xc5\xb3 akademijos Tikslios mechanikos ir kompiuteri\xc5\xb3 in\xc5\xbeinerijos instituto. Ma\xc5\xa1inos k\xc5\xabrimas buvo baigtas 1966 m., o gamyba prasid\xc4\x97jo 1968 m. ir truko 20 met\xc5\xb3. \xc5\xa0i ESM buvo tranzistorinio pagrindo, tur\xc4\x97jo 48 bit\xc5\xb3 procesori\xc5\xb3, dirbus\xc4\xaf 10 MHz taktiniu da\xc5\xbeniu ir tur\xc4\x97jo du atskirus instrukcij\xc5\xb3 kanalus (valdymo ir aritmetikos blokams) bei 16-kos 48 bit\xc5\xb3 \xc5\xbeod\xc5\xbei\xc5\xb3 spartinan\xc4\x8di\xc4\x85j\xc4\x85 atmintin\xc4\x99. Sistema gal\xc4\x97jo pasiekti veik\xc4\x85 iki 1 Mflopo. Tuo metu spar\xc4\x8diausias superkompiuteris CDC 6600 (gamintas JAV), naudojant vien\xc4\x85 centrin\xc4\xaf ir 10 periferini\xc5\xb3 procesori\xc5\xb3, pasiekdavo iki 3 Mflop\xc5\xb3._NEWLINE_BESM-6 sistemos atmintis buvo adresuojama naudojant 15 bit\xc5\xb3 adresus. Maksimali pasiekiama talpa buvo 32 t\xc5\xabkstan\xc4\x8diai \xc5\xbeod\xc5\xbei\xc5\xb3 arba 192 kilobaitai. Virtualioji atmintis leido j\xc4\x85 i\xc5\xa1pl\xc4\x97sti iki 128 t\xc5\xabkstan\xc4\x8di\xc5\xb3 \xc5\xbeod\xc5\xbei\xc5\xb3 arba 768 kilobait\xc5\xb3._NEWLINE_\xc5\xa0i ESM 7-ame pra\xc4\x97jusio am\xc5\xbeiaus de\xc5\xa1imtmetyje buvo pla\xc4\x8diai naudojama Taryb\xc5\xb3 S\xc4\x85jungoje \xc4\xafvairioms skai\xc4\x8diavimo u\xc5\xbeduotims. 5E26 modifikacija buvo naudojama kontroliuoti oro gynybos raket\xc5\xb3 kompleksus S-300. BESM-6 modifikacija, kurioje vietoj tranzistori\xc5\xb3 buvo naudojami integriniai grandynai ir d\xc4\x97l to 2-3 kartus i\xc5\xa1augusia veika, kaip sudedamoji dalis Elbrus-1K2 buvo naudojama 8-ame de\xc5\xa1imtmetyje superkompiuteryje Elbrus._NEWLINE_Iki 1987 m., kuomet buvo nutraukta gamyba, surinkta 355 vienet\xc5\xb3 BESM-6.'